[{"text_idx": "#000004", "text": "Evit gellout kompren ar psikologiezh, n\u2019eo ket fall kaout un nebeut displegadennou\u0300 diwar-benn ar micher psikologour, bredour, ha psikanalist, bredelfenner. Kompren ivez petra reont gant an dud a teu da welout anezho, plas al louzou\u0300, hag an diforc\u2019h etre an dud gant un neuroz hag an dud gant ur psikoz."}, {"text_idx": "#000005", "text": "Ar vredoniezh klinikel, pe psikologiezh klinikel a zo un doare dishen\u0303vel da soanian\u0303 \u2018vit ar psikiatriezh, ar vredvezekniezh. Ar psikologour a zo aze evit selaou an den, hep lakaat anezhan\u0303 pe anezhi da son\u0303jal e oar pep tra en e blas pe en he flas."}, {"text_idx": "#000006", "text": "Petra eo an diforc\u2019h resis etre ur bredour.ez, ur psikologour, hag ur bredelfenner.ez, psikanalist ? Daoust hag eo ret kaout traou\u0300 da ziskoulman\u0303 evit mont da welet ur bredelfenner.ez ? Ha petra e c\u2019hell degas deomp ?"}, {"text_idx": "#000007", "text": "Daoust hag eo rol ur psikologour la\u0302r d\u2019un den gant peseurt klen\u0303ved spered eman\u0303 tapet mare-man\u0303 ? N\u2019eo ket hervez Cle\u0301ment Guillanton, psikologour klinikel, pe bredour klinikel e Montroulez."}, {"text_idx": "#000008", "text": "Penaos e c\u2019hell ur psikologour kavout ar rol en deus da gaout dirak skoulmou\u0300 pe klen\u0303vedou\u0300 an dud a teu da welet anezhan\u0303 ? Pa vez tud o tont just evit bezan\u0303 frealzet pe reou\u0300 all a zo tapet mat gant kudennou\u0300 korf hag empenn \u2018blam d\u2019an anken, ret eo d\u2019ar medisin kaout ur c\u2019hempouezh evit bezan\u0303 gante ha henchan\u0303 anezho trankilig."}, {"text_idx": "#000010", "text": "Pegoulz rein\u0303 louzou\u0300, pegeit amzer ha penaos en ober ? Sed aze sell Cle\u0301ment Guillanton, psikologour, pe bredour e Montroulez. Kontan\u0303 \u2018ra deomp penaos sikour an dud o vevan\u0303 un diwaskadenn, de\u0301pression en galleg, gant al louzou\u0300 ha penaos dont a-benn da baouez."}, {"text_idx": "#000011", "text": "Clement Guillanton, psikologour e Montroulez a gomz deomp deus an TCC, The\u0301rapie Comportementale et cognitive. Ar stumm-se da soanian\u0303 an dud a lak ar bouezh war azonou\u0300, simptomou\u0300 an dud muioc\u2019h evit abegou\u0300 pe doareou\u0300 prederian\u0303 ar re-se. Evit Clement, n\u2019hall ket bezan\u0303 un doare da sikour an dud lakaat un niver a zevezhiou\u0300 resis evit ma chen\u0303chfe an den hervez pezh a c\u2019hortoz ar gevredigezh deus e berzh."}, {"text_idx": "#000012", "text": "Diemouezh an neurotek ha psikotek"}, {"text_idx": "#000013", "text": "An neuroz a zo stumm spered darn vrassan\u0303 deus an dud. Hag ur c\u2019hard deus an dud a dremen dre prantadou\u0300 psikotek, ur stumm spered all. Plas an diemouezh etre an dud en un neuroz hag ar reou\u0300 en ur psikoz a zo dishen\u0303vel."}]